Η **Ανδρομάχη Καρακατσάνη** (γεννημένη στις 3 Οκτωβρίου 1955) είναι Καναδή νομικός. Προτάθηκε για μέλος στο Ανώτατο Δικαστήριο του Καναδά από τον Στίβεν Χάρπερ τον Οκτώβριο του 2011. Είναι η πρώτη Ελληνοκαναδή δικαστής μέλος του Ανωτάτου Δικαστηρίου του Καναδά.

Πρώτα χρόνια
------------

Η Καρακατσάνη γεννήθηκε στο Τορόντο του Οντάριο από Έλληνες γονείς, οι οποίοι έδωσαν έμφαση στην ελληνική καταγωγή της. Μεγάλωσε κοντά στην περιοχή Ντον Μιλς Ρόουντ και λεωφόρος Λόρενς στο Τορόντο. Οι γονείς της διατηρούσαν ένα εστιατόριο με τίτλο Top of The Mall, όπου η Καρακατσάνη εργάστηκε και βοήθησε τον πατέρα της στην λειτουργία του.

Φοίτησε στο κολέγιο Βικτόρια στο Πανεπιστήμιο του Τορόντο. Αποφοίτησε με μπάτσελορ τεχνών στην αγγλική λογοτεχνία το 1977. Στη συνέχεια φοίτησε στην νομική σχολή Όσγκουντ Χολ στο πανεπιστήμιο της Υόρκης και αποφοίτησε το 1980. Έγινε μέλος του δικηγορικού συλλόγου του Οντάριο το 1982.

Σταδιοδρομία
------------

Μετά την κλήση της στον δικηγορικό σύλλογο της επαρχίας του Οντάριο, εργάστηκε για τους δικαστές στο Εφετείο του Οντάριο από το 1982-1983 και έπειτα εργάστηκε στη δικηγορία. Το 1987, η Καρακατσάνη διορίστηκε στην Συμβούλιο Αδειοδότησης Ηδυποτημάτων του Οντάριο ως αντιπρόεδρος και έπειτα έγινε πρόεδρος και διευθύνων σύμβουλος το επόμενο έτος. Κατείχε αυτή τη θέση μέχρι το διορισμό της ως βοηθός αναπληρωτής γενικός εισαγγελέας και γραμματέας της Γραμματείας Ιθαγενών Υποθέσεων του Οντάριο το 1995. Η Καρακατσάνη έγινε Αναπληρώτρια Γενική Εισαγγελέας για την επαρχία του Οντάριο το 1997. Έγινε Γραμματέας του Υπουργικού Συμβουλίου και υπάλληλος του Εκτελεστικού Συμβουλίου της κυβέρνησης του Οντάριο το 2000.

Η δικαστική καριέρα της Καρακατσάνη ξεκίνησε όταν διορίστηκε στην Ανώτατο Δικαστήριο του Οντάριο τον Δεκέμβριο του 2002, όπου και εξειδικεύτηκε στο διοικητικό δίκαιο. Στη συνέχεια διορίστηκε στο Εφετείο του Οντάριο στις 26 Μαρτίου 2010, όπου υπηρέτησε για 19 μήνες πριν από το διορισμό της στο Ανώτατο Δικαστήριο.

Τιμές
-----

Το 2015, έλαβε τον βαθμό του Ανώτερου Ταξιάρχη του Τάγματος της Τιμής, βράβευση που έλαβε από την κυβέρνηση της Ελλάδας.

Προσωπική ζωή
-------------

Η Καρακατσάνη μιλάει άπταιστα αγγλικά, γαλλικά και ελληνικά. Είναι παντρεμένη με τον πρώην δικηγόρο Τομ Καρβάνη, που ζει με σκλήρυνση κατά πλάκας, και έχει δύο παιδιά: τον Παύλο (Πωλ) Καρβάνη, ο οποίος είναι σύμβουλος στην Εταιρεία του Κόλπου του Χάντσον (Hudson's Bay Company) και τη Ρέα Καρβάνη, απόφοιτη της Νομικής Σχολής του Πανεπιστημίου του Τορόντο.

Παραπομπές
----------

1. 1 2  14  Μαρτίου 2012. www.scc-csc.ca/judges-juges/bio-eng.aspx?id=andromache-karakatsanis. Ανακτήθηκε στις 20  Σεπτεμβρίου 2021.
2. 1 2  Ανακτήθηκε στις 14  Μαρτίου 2023.
3. ↑  Ανακτήθηκε στις 8  Ιουλίου 2019.
4. ↑  . Αρχειοθετήθηκε από το πρωτότυπο στις 14 Μαρτίου 2012. Ανακτήθηκε στις 18 Φεβρουαρίου 2012.  Missing or empty `|title=` (βοήθεια)
5. ↑  Atara Beck (10 Μαΐου 2011). «Great Canadian women have diverse backgrounds but much in common». *Jewish Tribune*. Αρχειοθετήθηκε από το πρωτότυπο στις 4 Αυγούστου 2012. Ανακτήθηκε στις 17 Οκτωβρίου 2011.
6. ↑   [*νεκρός σύνδεσμος*]
7. 1 2 3  Atara Beck (26 Μαρτίου 2010). «Ontario Judicial Appointment Announced». Department of Justice. Αρχειοθετήθηκε από το πρωτότυπο στις 5 Απριλίου 2012. Ανακτήθηκε στις 17 Οκτωβρίου 2011.
8. 1 2  «Brief Biographical Note of Justice Andromache Karakatsanis». Εφετείο για το Οντάριο. Αρχειοθετήθηκε από το πρωτότυπο στις 17 Μαΐου 2011. Ανακτήθηκε στις 16 Οκτωβρίου 2011. .
9. ↑  «GOVERNMENT HOUSE». *Canada Gazette*. 28 Φεβρουαρίου 2015. Αρχειοθετήθηκε από το πρωτότυπο στις 26 Σεπτεμβρίου 2020. Ανακτήθηκε στις 17 Μαρτίου 2015.
10. ↑  Laura Stone (18 Οκτωβρίου 2011). «Karakatsanis: From slinging souvlaki to the highest court». Hamilton Spectator. Ανακτήθηκε στις 19 Οκτωβρίου 2011. [*νεκρός σύνδεσμος*]
11. ↑  «Ceremony in Honour of Justices Moldaver and Karakatsanis». *Scc-csc-gc.insinc.com*. Αρχειοθετήθηκε από το πρωτότυπο στις 26 Απριλίου 2012. Ανακτήθηκε στις 27 Νοεμβρίου 2011.